《依韵戏答胡沙汲》
宋代·李复

去年闻君到漳浦，庭树鹊鸣帘燕舞。
今年闻君入战声，眉间黄气如蒸雾。
风霜往回太行道，空解寄声托飞鸟。
南城百里不著鞭，轻逐归云高缥缈。
知君苦吟尚如旧，他日相逢更惊瘦。
明年射策对明光，曾听人歌{肩月换炎}扅否。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。